Τομ Κάρπερ

Ο Τόμας Ρίτσαρντ Κάρπερ (αγγλικά: Thomas Richard Carper, 23 Ιανουαρίου 1947), είναι Αμερικανός πολιτικός και οικονομολόγος, που υπηρετεί ως Γερουσιαστής των Ηνωμένων Πολιτειών για την πολιτεία του Ντέλαγουερ από τον Ιανουάριο του 2001. Είναι μέλος του Δημοκρατικού Κόμματος.

Από τον Ιανουάριο του 2021, διατελεί ως πρόεδρος της Επιτροπής Περιβάλλοντος και Δημοσίων Έργων της Γερουσίας των Ηνωμένων Πολιτειών. Έχει διατελέσει επίσης πρόεδρος της Επιτροπής Εσωτερικής Ασφάλειας και Κυβερνητικών Υποθέσεων της Γερουσίας, από το 2013 έως το 2015. 

Προηγουμένως, υπηρέτησε ως 71ος Κυβερνήτης του Ντέλαγουερ (1993-2001), ως Μέλος της Βουλής των Αντιπροσώπων των Ηνωμένων Πολιτειών για την μονοεδρική περιφέρεια του Ντέλαγουερ (1983-1993), καθώς και ως πολιτειακός Υπουργός Οικονομικός του Ντέλαγουερ (1977-1983). 

 Βιογραφία 
Ο Τομ Κάρπερ, γεννήθηκε στις 23 Ιανουαρίου 1947, στο Μπέκλεϊ της Δυτικής Βιρτζίνια και μεγάλωσε στο Ντάνβιλ της Βιρτζίνιας.http://www.britannica.com/topic/Tom-Carper Σπούδασε στο Πολιτειακό Πανεπιστήμιο του Οχάιο, από όπου αποφοίτησε το 1968, λαμβάνοντας πτυχίο στα οικονομικά. Το ίδιο έτος εντάχθηκε στο Πολεμικό Ναυτικό των ΗΠΑ, στο οποίο έφθασε ως το βαθμό του Πλοιάρχου, υπηρετώντας μέχρι το 1991.http://votesane.com/candidate/sen-tom-carper-d-dehttp://www.huffingtonpost.com/sen-tom-carper/ Εν τω μεταξύ, το 1975 είχε αποκτήσει νέο πτυχίο στη Διοίκηση Επιχειρήσεων από το Πανεπιστήμιο του Ντέλαγουερ.

 Πολιτική 
Την περίοδο 1977-1983, ήταν ο Ταμίας (Υπουργός Οικονομικών) της Πολιτείας του Ντέλαγουερ, όπου εκεί με τη συμβολή του αναπτύχθηκε το πρώτο σύστημα διαχείρισης μετρητών του Ντέλαγουερ.http://www.udel.edu/PR/Messenger/01/3/thomas.html Το 1982, εξελέγη στη Βουλή των Αντιπροσώπων των ΗΠΑ και παρέμεινε εκεί το διάστημα 1983-1993.

Από τις 19 Ιανουαρίου 1993 ως τις 3 Ιανουαρίου 2001 ήταν ο 71ος Κυβερνήτης του Ντέλαγουερ. Σε αυτή τη θητεία του έμεινε γνωστής για την πρόληψη του κλεισίματος ενός εργοστασίου της Τζένεραλ Μότορς και για άνοιγμα εργοστασίου από την φαρμακευτική εταιρεία Αστραζένεκα.http://www.stardem.com/news/statenews/article_94ee8eaf-8290-5c47-b801-d7a019a3cd2f.htmlhttp://www.prnewswire.com/news-releases/astrazeneca-celebrates-official-groundbreaking-of-us-business-center-73416142.html Ο ίδιος ηγήθηκε σε μια εκστρατεία μείωσης φόρων και συνέβαλε στη βελτίωση της πιστοληπτικής ικανότητας της Πολιτείας σε εξαιρετική (ΑΑΑ).

Ο Τομ Κάρπερ, εξελέγη στη Γερουσία των ΗΠΑ το 2000, νικώντας τον Ρεπουμπλικάνο υποψήφιο Γουίλιαμ Ροθ, με σχεδόν 12% διαφορά.http://articles.latimes.com/2003/dec/15/local/me-roth15 Έχει επανεκλεχθεί τρεις φορές ακόμη (2006, 2012, 2018). Ως Γερουσιαστής συμμετέχει στην Επιτροπή Εσωτερικής Ασφάλειας, καθώς και στην Επιτροπή Περιβάλλοντος και Δημοσίων Έργων και στην Επιτροπή Οικονομικών.

Παραπομπές

Κατηγορία:Γερουσιαστές των ΗΠΑ
Κατηγορία:Κυβερνήτες του Ντέλαγουερ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Πολιτικοί των ΗΠΑ
Κατηγορία:Αμερικανοί πολιτικοί
Κατηγορία:Αμερικανοί οικονομολόγοι
__ΕΥΡΕΤΗΡΙΟ__